text: डीआरडीओ के एक अधिकारी की ओर से जानकारी दी गई है कि इस ट्रायल को मिसाइल की लाइफ एक्‍सटेंशन टेक्‍नोलॉजी का परखने के लिए अंजाम दिया गया। भारत में डीआरडीओ और ब्रह्मोस की टीम की ओर से पहली बार इस टेक्‍नोलॉजी को डेवलप किया गया है। रक्षा मंत्री निर्मला सीतारमण ने इस उपलब्धि पर डीआरडीओ के वैज्ञानिकों और ब्रह्मोस की टीम को बधाई दी है। ब्रह्मोस मिसाइल का यह सफल टेस्‍ट सेनाओं में मिसाइल रिप्‍लेसमेंट में आने वाली एक बड़ी लागत को बचाएगा। यह टू-स्‍टेज मिसाइल है जिसमें पहला सॉलिड और दूसरा रैमजेट लिक्विड प्रॉपेलैंट वाला है। इस मिसाइल को पहले ही इंडियन आर्मी और नेवी में शामिल किया जा चुका है। जबकि एयरफोर्स के लिए इसके वर्जन का सफल टेस्‍ट हो चुका है।